11.4.2022
DA
Den Europæiske Unions Tidende
C 158/9
RETTEN Sag anlagt den 11. januar 2022 — Perez Lopes Pargana Calado mod Domstolen (Sag T-31/22) (2022/C 158/10) Processprog: portugisisk Parter Sagsøger: Ana Teresa Perez Lopes Pargana Calado (Lissabon, Portugal) (ved advokat M. Marques Matias) Sagsøgt: Den Europæiske Unions Domstol
Sagsøgerens påstande — Den afgørelse, der vedrører sagsøgeren inden for rammerne af nærværende sag, annulleres, idet den er ugrundet. — Den nævnte afgørelse erstattes af en anden, hvori det angives, om sagsøgeren kan eller ikke kan godkendes, og hvis sagsøgeren ikke godkendes, hvilke grunde der i forhold til de øvrige kandidater og under hensyn til udbudsbekendtgørelsen er lagt vægt på for at udelukke sagsøgeren. — Den nævnte afgørelse genoptages og erstattes med en anden, hvorved sagsøgeren godkendes på samme vilkår som de øvrige tilbudsgivere.
Søgsmålsgrunde og væsentligste argumenter Til støtte for søgsmålet har sagsøgeren fremsat syv anbringender. 1.
Første anbringende om tilsidesættelse af princippet om ligebehandling, idet afgørelsen ikke er rimelig i forhold til de øvrige kandidater. 2.
Andet anbringende om, at overtrædelsen ikke kan gøres gældende, da dette vil være ulovligt. 3.
Tredje anbringende om Domstolens anvisninger med hensyn til færdiggørelsen af en igangværende oversættelse. 4.
Fjerde anbringende om, at al indsendt dokumentation er i overensstemmelse med kravene, og at manglende godkendelse ikke fremgår blandt udelukkelsesgrundene. 5.
Femte anbringende om, at den indgivne erklæring burde have været fjernet fra sagsakterne, og at den ikke burde have kommet sagsøgeren til skade, idet den ikke udgjorde en del af den krævede dokumentation. 6.
Sjette anbringende om tilsidesættelse af retten til at blive hørt, inden der iværksættes foranstaltninger om udelukkelse fra udbudsproceduren på baggrund af en hævdet overtrædelse [artikel 41, stk.
2, litra a), i Den Europæiske Unions Charter om grundlæggende rettigheder]. 7.
Syvende anbringende om manglende opfyldelse af forvaltningens pligt til at begrunde sine beslutninger [artikel 41, stk.
2, litra c), i Den Europæiske Unions Charter om grundlæggende rettigheder].